
Οδηγίες συγγραφής κειμένου:

Το κείμενο πρέπει να είναι γραμμένο με Font Times New Roman,  Size 12 και Double Spaced.  Οι εικόνες μέσα στο κείμενο της εργασίας δεν επιτρέπονται. 

Δείγμα Βιβλιογραφίας:

1. Αναφορά βιβλιογραφίας μέσα στο κείμενο:

·  Επίθετο συγγραφέα και έτος έκδοσης συγγραφής στην αρχή του κειμένου ή στο τέλος του κειμένου:
Παράδειγμα:

Η Δαγτόγλου (1991) αναφέρει ότι η απεργία θωρείται  δικαίωμα οποιουδήποτε εργαζομένου και κατά συνέπεια ο εργαζόμενος μπορεί να συμμετάσχει ή όχι στην εν λόγω απεργία με την διαβεβαίωση ότι δεν θα υποστεί οποιαδήποτε συνέπεια.

Ή

Η απεργία θεωρείται  δικαίωμα οποιουδήποτε εργαζομένου και κατά συνέπεια ο εργαζόμενος μπορεί να συμμετάσχει ή όχι στην εν λόγω απεργία με την διαβεβαίωση ότι δεν θα υποστεί οποιαδήποτε συνέπεια (Δαγτόγλου, 1991).

2. Αυτούσια αναφορά από κείμενο

· Αν κάνετε πιστή αντιγραφή του κειμένου (το οποίο δεν πρέπει να υπερβαίνει τις 10 γραμμές) για να διακρίνεται από το υπόλοιπο κείμενο θα πρέπει:
I. Να αρχίσετε με παράγραφο, η οποία θα κρατηθεί μέχρι το τέλος της αντιγραφής

II. Το κείμενο  μπαίνει μέσα σε εισαγωγικά. 

III. Στο τέλος του κειμένου μέσα σε παρένθεση γράψετε το επίθετο του συγγραφέα, το έτος έκδοσης και τις σελίδες.

Παράδειγμα

‘Η απεργία είναι δικαίωμα και όχι υποχρέωση. Ο εργαζόμενος είναι επομένως ελεύθερος όχι μόνο να συμμετάσχει αλλά και να μη συμμετάσχει σε μία 
απεργία ή να αποχωρήσει από αυτήν, χωρίς να υπόκειται σε οποιεσδήποτε δυσμενείς συνέπειες’ (Δαγτόγλου, 1991,  σελ. 878).

3. Αναφορά ιστοσελίδας μέσα στο κείμενο:

Σύμφωνα με την ιστοσελίδα http://ec.europa.eu  πολλοί παραγωγοί αγαθών και υπηρεσιών καταβάλλουν μεγαλύτερες των μεγαλύτερων προσπαθειών για να συμμορφωθούν προς την περιβαλλοντική νομοθεσία της Ευρωπαϊκής ‘Ενωσης. 

Γενική μορφή παρουσίασης βιβλιογραφίας στο τέλος της εργασίας


Κατά αλφαβητική σειρά βάση του επιθέτου του συγγραφέα ή τον τίτλο του κειμένου αν δεν υπάρχει το όνομα του συγγραφέα.

